|  |
| --- |
|  |

|  |
| --- |
| 18. oktober 2017  Sags id.: 17 / 5431  Sagsbehandler:  Karsten Damm |

# Administration af Fredericia Kommunes Friboliglegat

Fredericia Kommunes friboligers legat til fordel for alle, som bor til leje i Fredericia Kommune, skal administreres i overensstemmelse med fundatsen og de nedenfor nævnte principper.

1. Legatet uddeles 1 gang årligt, efter ansøgning, i 4. kvartal
2. Ansøgning skal være Fredericia Kommune i hænde inden en årlig fastsat tidsfrist
3. Der anvendes særlig ansøgningsblanket, der er elektronisk tilgængelig på kommunens hjemmeside. For borgere, der efter ansøgning er fritaget for krav om digital post kan ansøgningsblanketten afhentes i Fredericia Kommunes Borgerserviceafdeling. Ansøgningsblanketten udsendes ikke
4. Oplysninger om legatet, herunder krav til ansøgere af legatet, er til enhver tid tilgængelige på Fredericia Kommunes hjemmeside. Den årlige ansøgningsblanket gøres desuden tilgængelig på kommunens hjemmeside i god tid før den årlige fastsatte ansøgningsfrist
5. Fredericia Kommune kvitterer for modtagelse af ansøgning. Der vil alene være tale om en kvittering for, at ansøgning er modtaget, og ikke at ansøgning er korrekt udfyldt eller imødekommet. Mangelfuldt udfyldte ansøgninger vil således ikke komme i betragtning
6. Kun ansøgere, der får tildelt legatet, vil få besked herom
7. Der uddeles årligt et antal legatportioner på 6.000 kr. Antal af årlige legatportioner tilpasses den til enhver tid værende legatbeholdning
8. Fredericia Kommunes Økonomiudvalg, der jævnfør legatfundatsen er legatets bestyrelse, uddelegerer godkendelse af den årlige uddeling til kommunens Økonomi- og Personalechef
9. Andre forhold angående legatet, eventuelle ændringer i daglig administration af legatet o.l., forelægges legatets bestyrelse (Fredericia Kommunes Økonomiudvalg) til godkendelse
10. Det er indtil videre staben Økonomi og Personale, der varetager den daglige administration af legatet

Ansøgninger om tildeling af Fredericia Kommunes Friboligers legat prioriteres jævnfør legatfundatsens bestemmelser efter følgende vejledende tildelingskriterier:

1. Ansøgers personlige indkomst fra sidst gældende årsopgørelse fra Skat.
2. Personlig indkomst reduceres med 25.000 kr. for hvert hjemmeboende barn under 18 år, der har fast folkeregisteradresse på legatansøgers bopælsadresse.
3. Ansøger kan anføre særlige omstændigheder, der kunne berettige, til en reduktion af senest opgjorte personlige årsindkomst.

Vedtaget af legatbestyrelsen den: 1. juni 2004

Ny udgave vedtaget af legatbestyrelsen den: 2. december 2014